ઓક્ટોબરમાં દર તહેવાર વખતે જે ઉત્સાહ જોવા મળે છે તેનો આ વખતે અભાવ જણાતા સળંગ ત્રણ મહિનાના નકારાત્મક વૃદ્ધિ પછી પણ પેસેન્જર વાહનોનું વેચાણ માંડ-માંડ હકારાત્મક થયું હતું. ધનતેરસ અને દિવાળી પૂર્વે દ્વિચક્રી વાહનોના વેચાણમાં વધારો થતાં તેણે દ્વિઅંકી દરે વૃદ્ધિ નોંધાવી છે. બીજી બાજુએ કોમર્સિયલ વાહનોના ઉત્પાદકોએ મોટાપાયા પર ચાલી રહેલી માળખાકીય પ્રવૃત્તિના લધી વધુ એક મહિનો દ્વિઅંકી દરે વૃદ્ધિ નોંધાવી હતી, માળખાકીય કામકાજમાં ચાલતી પ્રગતિના લીધે વધુને વધુ ટ્રકોની માંગના લીધે તેઓ આ વૃદ્ધિ નોંધાવવામાં સફળ રહ્યા હતા.